Lav et referat af nedenstående tekst:

Tekst:
Nordjyllands Politi har nu valgt at frigive fotos af to formodede gerningsmænd til et indbrud, der fandt sted mod en ældre kvinde 10. juli i år. To mænd brød ind hos den ældre dame i hendes hjem i Birkelse ved 10-tiden og stjal hendes tegnebog, der blandt andet indeholdte hendes dankort. Dankortet blev efterfølgende brugt til at hæve penge ved flere automater i Aabybro, Brønderslev og Skive, ligesom det er blevet brugt til at købe tøj i flere forretninger. Politiet håber nu, at offentligheden kan hjælpe med at genkende de to mistænkte personer. Overvågningsbillederne stammer fra Sport24 i Hjørring, hvor gerningsmændene befandt sig den 11. juli i år. Mistænker omrejsende kriminelle Lederen af politiets efterforskning, fungerende vicepolitiinspektør Sune Myrup, oplyser, at Nordjyllands Politi har mistanke til, at gerningsmændene er omrejsende kriminelle fra Østeuropa. - Og derfor modtager vi gerne oplysninger fra campingpladser og restaurationsbranchen, hvis man har haft de afbildede personer boende som gæster, pointerer Sune Myrup, der understreger, at politiet har efterforsket ganske massivt mod de her gerningsmænd. - Men det er desværre ikke lykkedes at identificere dem eller lokalisere det sted, hvor de overnatter. Det er derfor, at vi nu vælger at frigive overvågningsbillederne af de formodede gerningsmænd. Lås vinduer og døre i hjemmet I den pågældende sag, hvor den ældre kvinde havde indbrud og fik stjålet blandt andet sit dankort, var gerningsmændene kommet ind via åbne døre eller vinduer. - I den seneste periode har vi desværre set en del af den her type indbrud, hvor gerningsmændene skaffer sig adgang via åbentstående vinduer og døre, så vi vil gerne opfordre til, at man husker at lukke og låse døre og vinduer – også når man laver havearbejde eller lignende, fortæller Sune Myrup. Har man oplysninger om de mistænkte personer, skal man straks kontakte Nordjyllands Politi på telefon 114.

Referat:
Nordjyllands Politi efterlyser to formodede gerningsmænd til et groft indbrud mod en ældre dame.